	Ιεράπετρα 30-12-2021
Αρ. πρωτ. ΕΞ. 561


Ενιαίος Αγροτικός Σύλλογος Ιεράπετρας
Στόμιο Ιεράπετρας, 72200/ 	Τ: 2842041335		
e-mail: eniaios.asil.ier@gmail.com
www.facebook.com/Eniaios.Agrotikos.Sillogos.Ierapetras
www.agrotikosierapetras.gr - www.facebook.com/kipeftikaierapetras		

	          ΠΡΟΣ:    - Υπ. Αγροτικής Ανάπτυξης & Τροφίμων  
                            κ. Λιβανό Σπήλιο 
                             
		               - Υπ. Οικονομικών                                      
	                       κ. Σταϊκούρα Χρήστο

                                                                                               - Υπ. Εργασίας & Κοινωνικών Υποθέσεων 
	                                                                               κ. Χατζηδάκη Κωνσταντίνο 

     	                                                                             - Υπ. Μετανάστευσης & Ασύλου
	                                                                                κ. Μηταράκη Νότη

                      ΚΟΙΝ: - ΜΜΕ


Θέμα «Εργάτες γης - αστοχίες και αποτελέσματα»
Κοι Υπουργοί,
Σας στέλνουμε αυτή την επιστολή για να σας αναδείξουμε το πρόβλημα που σχετίζεται με την έλλειψη εργατικού δυναμικού στον πρωτογενή τομέα.
Σας ενημερώνουμε επίσης για τα επιμέρους ζητήματα και αστοχίες από πλευρά της Πολιτείας που είχαν σαν αποτέλεσμα την κατάσταση που βιώνουμε σήμερα ως παραγωγοί σε όλη την επικράτεια.
Γεγονός είναι ότι η αγροτική οικονομία στηρίζεται σε μεγάλο βαθμό σε ξένο εργατικό προσωπικό. Αυτό δεν ΗΤΑΝ ούτε ΕΙΝΑΙ επιλογή των παραγωγών αλλά ανάγκη, που οι αιτίες και ευθύνες είναι αντικείμενο άλλη συζήτησης.
Παρακάτω σας θέτουμε συγκεκριμένα ζητήματα που καλείστε άμεσα και ουσιαστικά να παρέμβετε ώστε να αλλάξει το τοπίο σε αυτό το δύσκολο αντικείμενο.
1) Γραφειοκρατία στην νομιμοποίηση παράτυπα διαμενόντων μεταναστών.  Μεγάλο ποσοστό των αλλοδαπών εργατών γης δεν διαθέτει τα απαραίτητα νομιμοποιητικά έγγραφα για την παραμονή του στον Ελλαδικό χώρο και αυτό συνεπάγεται με επιβολή προστίμων στους αγρότες-εργοδότες σε περίπτωση ελέγχου από την Επιθεώρηση Εργασίας. Η χρονοβόρα όμως διαδικασία για έκδοση 6 μηνης άρσης απομάκρυνσης αυτών των αλλοδαπών, αποτρέπει κάθε ενδιαφερόμενο να το επιχειρήσει. Αποτέλεσμα είναι, μεγάλος αριθμός των ήδη υπαρχόντων αλλοδαπών εργατών γης να προσφεύγουν άμεσα σε άλλες χώρες της Ε.Ε., όπως η Ιταλία, όπου η έκδοση των αντίστοιχων εγγράφων διεκπεραιώνεται με ευκολότερη διαδικασία. 
Επιπλέον, πρακτικά αυτό σημαίνει ότι εργάτες γης που έχουν αποκτήσει εξειδίκευση σε αγροτικές εργασίες στην Ελλάδα, επιλέγουν να προσφέρουν τις υπηρεσίες τους σε άλλες χώρες ενώ η ελληνική ύπαιθρος ξεμείνει από εργατικό δυναμικό, με ξεκάθαρη ευθύνη της πολιτείας.
2)Ασφάλιση εργατών γης. 
Ανέκαθεν, οι αγροτικές εργασίες ήταν συνδεδεμένες με την ασφάλιση στον ΟΓΑ (νυν ΕΦΚΑ). Στην πραγματικότητα όμως, σήμερα για την ίδια κατηγορία εργασίας υπάρχουν διαφορετικοί ασφαλιστικοί φορείς .Χαρακτηριστικά αναφέρουμε την περίπτωση των μετακλητών εργατών γης όπου υπάγονται ΥΠΟΧΡΕΩΤΙΚΆ στην ασφάλιση με εργόσημο ΙΚΑ (έως 30% ασφαλιστικές εισφορές) ενώ για τους Παράτυπα Διαμένοντες Αλλοδαπούς εργάτες γης, η ασφάλιση γίνεται με εργόσημο ΟΓΑ (10% ασφαλιστικές εισφορές).
3)Κάλυψη θέσεων εργασίας.
Αναζητώντας μια προσωρινή λύση στο ζήτημα των εργατών γης απευθυνθήκαμε σε οργανισμούς και φορείς όπου σχετίζονται με διαχείριση ανθρώπινου δυναμικού, (δομές προσφύγων, κ.α.) Δυστυχώς το ενδιαφέρον για την κάλυψη των αναγκών σε εργατικές θέσεις είναι ΠΡΟΚΛΗΤΙΚΆ μικρό και αυτό οξύνει περισσότερο την  ήδη τεταμένη κατάσταση.
4) Αύξηση ημερομισθίου και έμμεση φορολογία 
Η έλλειψη σε εργάτες γης οδηγεί αναπόφευκτα σε αύξηση του ημερομισθίου, όπου σε αρκετές περιπτώσεις ξεπερνά τα οικονομικά όρια και όρια ανοχής που κάθε παραγωγός διαθέτει, με απρόβλεπτες συνέπειες για το μέλλον της επιχείρησης του.
Σημαντικότερο όμως όλων, είναι ότι αυτό το εργατικό κόστος (30-40% κατ' ελάχιστο επί του συνολικού κόστους παραγωγής) ο παραγωγός αδυνατεί να δικαιολογήσει ως έξοδα της αγροτικής του δραστηριότητας, λόγω έλλειψης νομιμοποιητικών  εγγράφων των εργατών.
Αναπόφευκτα λοιπόν στο τέλος κάθε φορολογικής περιόδου, φορολογείται για αυτή την δαπάνη ως καθαρό εισόδημα, αδυνατώντας να αποδείξει το αντίθετο.
[bookmark: _GoBack]Αυτός είναι και ο κύριος λόγος αποτροπής για σύσταση και συμμετοχή παραγωγών σε νέες ΟΠ - ΑΣ.
Κύριοι Υπουργοί,  βρισκόμαστε σε ένα κρίσιμο σημείο για τον πρωτογενή τομέα. Ο στρατηγικός σχεδιασμός (διαχρονικά) για ανάπτυξη της ελληνικής γεωργίας μέσω ΚΑΠ κτλ είναι μία σωστή πρακτική αλλά όλα αυτά χαρακτηρίζονται ΜΑΤΑΙΑ αν η πολιτεία αδυνατεί να εξασφαλίσει τα ελάχιστα και βασικά  στον Έλληνα παραγωγό, όπως είναι πρόσβαση του στο εργατικό δυναμικό της χώρας μας.

Ευελπιστούμε ότι κατανοείτε πλήρως την σοβαρότητα του θέματος και αναμένουμε τις ανάλογες ενέργειες σας.

